അന്താരാഷ്ട്ര ക്രിക്കറ്റില് നിന്നുള്ള പടിയിറക്കം പ്രഖ്യാപിച്ച് സിംബാബ്വെ ഇതിഹാസം അവസാന മത്സരം ഇന്ന് അയര്ലന്ഡിനെതിരെ ഇന്ന് അയര്ലന്ഡിനെതിരെ നടക്കാനിരിക്കുന്ന മൂന്നാം ഏകദിന മത്സരത്തിന് ശേഷം അന്താരാഷ്ട്ര ക്രിക്കറ്റില് നിന്ന് വിരമിക്കുമെന്ന് പ്രഖ്യാപിച്ച് സിംബാബ്വെ ക്രിക്കറ്റിന്റെ എക്കാലത്തെയും മികച്ച താരങ്ങളിലൊരാളായ ബ്രണ്ടന് ടെയ്ലര്. 2004 ല് ദേശീയ ടീമിനായി അരങ്ങേറ്റം കുറിച്ച ടെയ്ലര് 17 വര്ഷങ്ങള് നീണ്ടു നിന്ന സംഭവബഹുലമായ അന്താരാഷ്ട്ര കരിയറിനാണ് ഇന്ന് അവസാനിമിടാന് പോകുന്നത്. ഇക്കാലയളവില് 34 ടെസ്റ്റുകളും,204 ഏകദിനങ്ങളും, 45 ടി20 മത്സരങ്ങളുമാണ് താരം അന്താരാഷ്ട്ര തലത്തില് കളിച്ചത്. അന്താരാഷ്ട്ര കരിയറിലെ തന്റെ അവസാന മത്സരത്തിന് ഇന്നിറങ്ങുമ്ബോള് ഏകദിന ക്രിക്കറ്റില് ഏറ്റവും കൂടുതല് റണ്സ് നേടിയ സിംബാബ്വെ താരമെന്ന നേട്ടം സ്വന്തമാക്കാനുള്ള അവസരവും ടെയ്ലര്ക്ക് മുന്നിലുണ്ട്. ആന്ഡി ഫ്ലവറില് നിന്ന് ഈ നേട്ടം സ്വന്തമാക്കാന് 110 റണ്സ് കൂടിയാണ് മുപ്പത്തിയഞ്ചുകാരനായ ഈ വിക്കറ്റ് കീപ്പര് ബാറ്റ്സ്മാന് വേണ്ടത്. 11 സെഞ്ചുറികളോടെ ഏകദിന ക്രിക്കറ്റില് ഏറ്റവും കൂടുതല് ശതകങ്ങള് നേടിയ സിംബാബ്വെ താരം കൂടിയാണ് ടെയ്ലര്. 34 ടെസ്റ്റുകളില് നിന്ന് 6 സെഞ്ചുറികളടക്കം 2320 റണ്സും, 204 ഏകദിന മത്സരങ്ങളില് 35.70 ബാറ്റിംഗ് ശരാശരിയില് 6677 റണ്സും നേടിയിട്ടുള്ള ടെയ്ലര് 45 ടി20 മത്സരങ്ങളില് 934 റണ്സും സ്കോര് ചെയ്തു. വിക്കറ്റ് കീപ്പറായിരുന്നെങ്കിലും 10 വിക്കറ്റുകളും അന്താരാഷ്ട്ര ക്രിക്കറ്റില് താരം വീഴ്ത്തിയിട്ടുണ്ട്.